Ludwig Spies (26) is van Hoedspruit in Limpopo. Hy het eers as 'n skrywer en art director by 'n advertising en communications agency gewerk. "Ek het geskryf oor mode, musiek en teater, en het mense oortuig om vervelige skoonmaakmiddels en versekeringsprodukte te koop. Ek het ook antiretrovirale middels se gebruik aangemoedig deur 'n openbare gesondheidsorgkanaal op sosiale media, wat gerig is op MIV se voorkoming, sowel as ingryping en opvoeding daaromtrent." Hy werk nou as bemarker vir Campfire Academy en Tehilla Eco Village. "Ons is 'n groepie hippies wat opleiding en navorsing doen in natuurbewaring en volhoubaarheidsontwikkeling."
Hy voeg by: "Ek het in 'n adventure sport subculture grootgeword waar almal kajakke geroei het. Vir jare lank was my konsep van die ideale man 'n kaalvoet blond met 'n lifejacket en 'n spaan. Ek het vir sewe maande in Bangkok in spykerhakke rondgeslet en city-level fame bereik."